ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัทประกันภัยไทยวิวัฒน์ จำกัด (มหาชน) ได้ดำเนินธุรกิจประกันวินาศภัยมายาวนานกว่า 60 ปี
รับใช้สังคมไทย โดยนำเสนอผลิตภัณฑ์ประกันภัยที่หลากหลาย
ควบคู่ไปกับบริการที่มีคุณภาพบนพื้นฐานการบริหารจัดการที่โปร่งใส มี หลักธรรมาภิบาล
และฐานะทางการเงินที่มั่นคงแข็งแรง ในปี 2559 บริษัทได้ผ่านการรับรองเป็นสมาชิก CAC
(Collective

Action Coalition) ของภาคเอกชนไทยในการต่อต้านการทุจริต
โดยบริษัทได้ประกาศนโยบายต่อต้านการทุจริตคอร์รัปชั่น
กำหนดแนวปฏิบัติเพื่อต่อต้านการทุจริตคอร์รัปชั่น
จัดทำหรือสอบทานระบบควบคุมภายในรวมถึงดำเนินการประเมิน

ความเสี่ยงด้านคอร์รัปชั่นขององค์กรมาตั้งแต่ปี 2556

ทางบริษัทฯ มุ่งเน้นการเป็นหลักประกันที่มั่นคงสำหรับคนไทย
มีการบริหารทรัพย์สินเป็นเงินสำรองอย่างเพียงพอ สำหรับหนี้สินและภาระผูกพันตามสัญญาประกันภัย
รวมถึงการดำรงเงินกองทุนตามระดับความเสี่ยง (Risked-Based Capital) ตามกฏหมาย
จึงมีฐานะทางการเงินที่แข็งแกร่งพร้อมสำหรับการให้บริการประชาชน
นอกจากนี้ยังเลือกบริหารจัดการความเสี่ยงอย่างมีประสิทธิภาพ โดยการรับประกันที่เน้นคุณภาพ
พร้อมกับปรับกลยุทธ์ทางการแข่งขันโดยหาช่องทางการตลาดใหม่ๆ
ที่มีศักยภาพผ่านเคาน์เตอร์บริการต่างๆ หรือออนไลน์
ขณะเดียวกันก็คำนึงถึงความต้องการของประชาชน
โดยพัฒนาผลิตภัณฑ์ประกันภัยและการบริการที่ดีเสมอมา
นอกจากการบริหารที่โปร่งใสด้วยหลักธรรมาภิบาลแล้ว ทางบริษัทฯ
ยังเข้าไปมีส่วนในโครงการที่เป็นประโยชน์ต่อสังคมโดยมิได้มุ่งหวังที่ผลกำไร เช่น
โครงการไมโครอินชัว-รันส์ ที่มุ่งให้บริการการประกันภัยในราคาที่เข้าถึงได้ง่ายกับประชาชนทั่วไป
และการเข้าร่วมโครงการประกันภัยข้าวนาปีกับรัฐบาลมาตั้งแต่ปี 2554
ซึ่งเป็นการสร้างความมั่นคงทางรายได้ให้แก่เกษตรกร

เป้าหมายของบริษัทในการดำเนินงานมาโดยตลอดมีอยู่ 3 ประการ ได้แก่ 1)
พัฒนาองค์กรให้มีฐานะการเงินที่แข็งแกร่ง

และบริหารงานอย่างมีธรรมาภิบาล 2) พัฒนาผลิตภัณฑ์ให้มีความคุ้มค่า ช่วยลดภาระความเสี่ยงภัย
และบรรเทาความเสียหาย

ของประชาชนได้อย่างเหมาะสม และ 3) พัฒนาการบริการให้ได้มาตรฐาน
เสริมสร้างความพึงพอใจให้กับลูกค้า และคู่ค้าอย่าง

เป็นธรรม ทางบริษัทฯ พร้อมที่จะเป็นที่ปรึกษาในทุกด้านการประกันภัยให้แก่ลูกค้า
และประชาชนทั่วไป โดยมีแนวทางการดำเนินงานด้านต่างๆ ด้วยการพัฒนาองค์กรอย่างต่อเนื่อง
การพัฒนาทุนมนุษย์และทุนทางปัญญา การพัฒนานวัตกรรม และ

การปรับปรุงกระบวนการปฏิบัติงานให้เป็นมาตรฐานและมีประสิทธิภาพ

2. ลักษณะการประกอบธุรกิจ

 ( 1 ) ประวัติความเป็นมา

8 ตุลาคม 2494 จดทะเบียนจัดตั้งบริษัทด้วยทุนจดทะเบียนที่ออกและเรียกชำระแล้ว 10 ล้านบาท
ในนามบริษัท

ประกันภัยไทยวิวัฒน์จำกัด โดยมีวัตถุประสงค์เพื่อดำเนินธุรกิจ ประกันวินาศภัยซึ่งในระยะแรก

บริษัทฯ รับประกันเฉพาะอัคคีภัย และภัยทางทะเล เท่านั้น มีสำนักงานตั้งอยู่ที่ชั้น 2 อาคาร

บี.เอ็ล.ฮั้ว. สี่แยกวัดตึก กรุงเทพ โดยมีผู้เริ่มจัดตั้งบริษัททั้งหมด 9 คนด้วยกันดังรายนามต่อไปนี้

1. ร้อยเอก สมหวัง สารสาส

2. นายไว ว่องตระกูล

3. นายศิวะอัศว์ อัศวเกียรติ

4. นายเกษม ปังศรีวงศ์

5. นายม้า ชันเหล็ง (นายปรีชา อัศวะอินทรา)

6. นายชั้งตัง แซ่เบ๊ (นายเสริมศักดิ์ อัศวะธร)

7. นายทอง อัศวรักษ์

8. นายทิ้งเกียง แซ่เบ๊ (นายยนต์ อัศวะธนกุล)

9. นายบี.เอ็ล.ฮั้ว หรือนายหลู่ฮั้ว แซ่บาง

พ.ศ. 2516 ได้รับใบอนุญาตประกอบธุรกิจประกันวินาศภัย เลขที่ 8/2516 ซึ่งออกโดยสำนักงาน

  ประกันภัย กระทรวงพาณิชย์

พ.ศ. 2517 ได้ขยายกิจการ โดยการเปิดรับประกันภัยรถยนต์เพิ่มขึ้นอีกหนึ่งแผนก
และได้ย้ายสำนักงานใหญ่

จากอาคารบี.เอ็ล.ฮั้ว มายังอาคารทินกร ถนนสุริยวงศ์ กรุงเทพฯ

พ.ศ. 2518 ได้เปิดแผนกประกันภัยเบ็ดเตล็ดขึ้น
และได้จัดหาผู้เชี่ยวชาญในการประกันภัยเบ็ดเตล็ดเข้ามารับ

หน้าที่ในการดำเนินงาน พร้อมกันนี้บริษัทยังได้ขยายธุรกิจไปในด้านของการลงทุนประเภทต่างๆ

  เพิ่มมากขึ้น

พ.ศ. 2523 เพื่อรับมือกับการขยายตัวของกิจการอย่างรวดเร็ว
บริษัทฯจึงได้นำระบบคอมพิวเตอร์เข้ามาใช้

  ในกิจการของบริษัท เพื่อพัฒนาระบบสารสนเทศ ซึ่งนับได้ว่าเป็นปัจจัยสำคัญของการบริหารงาน

  ในปัจจุบัน และได้ขยายศูนย์บริการไปยังหัวเมืองต่าง ๆ รอบกรุงเทพมหานคร เพื่ออำนวยความ

  สะดวกรวดเร็วแก่ลูกค้าของบริษัท โดยได้เปิดศูนย์บริการขึ้นที่ จังหวัดชลบุรี ราชบุรี สระบุรี

  และนครราชสีมา

พ.ศ. 2527 บริษัทฯ
ได้ติดต่อเช่าความถี่คลื่นกระจายเสียงจากการสื่อสารแห่งประเทศไทยเพื่อนนำเทคโนโลยี

อันทันสมัยนี้มาเพิ่มประสิทธิภาพการติดต่อสื่อสารระหว่างพนักงานสินไหมกับบริษัทฯ เพื่อจะได้

  สามารถอำนวยความสะดวกรวดเร็วให้กับผู้เอาประกันภัยได้ดียิ่งขึ้นถือได้ว่าบริษัทเป็นบริษัท

  ประกันภัยบริษัทแรกในประเทศไทย ที่นำเอาเทคโนโลยีอันทันสมัยนี้มาประยุกต์ใช้ในงานประกันภัย

พ.ศ. 2532 จากการประยุกต์เอาเทคโนโลยีสมัยใหม่มาใช้บริการนี้
ทำให้บริษัทฯได้รับคัดเลือกให้รับรางวัล

  HI – TECH AWARD ด้านบริการ

พ.ศ. 2551 ได้นำเทคโนโลยีใหม่มาให้บริการช่วยเหลือฉุกเฉินด้านอุบัติเหตุประกันภัยรถยนต์ตลอด
24 ชั่วโมง

ด้วยระบบ Mobile Tracking

พ.ศ. 2552 ให้บริการเฮลิคอปเตอร์เคลื่อนย้ายผู้ป่วยฉุกเฉินทางอากาศ

พ.ศ. 2556 ได้รับรางวัลบริษัทประกันวินาศภัย ที่มีการบริหารงานดีเด่นประจำปี 2555

พ.ศ. 2558 ได้รับรางวัลบริษัทประกันภัย ที่มีการพัฒนาดีเด่นประจำปี 2557

พ.ศ. 2559 ได้ผ่านการรับรองเป็นสมาชิก CAC (Collective Action Coalition)
ของภาคเอกชนไทยใน

  การต่อต้านการทุจริต

 ( 2 ) การประกอบธุรกิจ

การดำเนินธุรกิจประกันวินาศภัยของบริษัท สามารถแบ่งได้ดังนี้

1. การประกันภัยรถยนต์

1.1 การประกันภัยรถยนต์ ตามพระราชบัญญัติคุ้มครองผู้ประสบภัยจากรถ พ.ศ.2535

1.2 การประกันภัยประเภทหนึ่ง

1.3 การประกันภัยประเภทสอง

1.4 การประกันภัยประเภทสาม

1.5 การประกันภัยประเภทสี่

1.6 การประกันภัยประเภทห้า

2. การประกันอัคคีภัย

3. การประกันภัยทางทะเลและขนส่ง

1.  การประกันภัยสินค้า

4. การประกันภัยเบ็ดเตล็ด

4.1 การประกันอุบัติเหตุส่วนบุคคล

4.2 การประกันอุบัติเหตุเดินทาง

4.3 การประกันภัยชดเชยรายได้

4.4 การประกันภัยโรคร้ายแรง

4.5 การประกันความเสี่ยงภัยทุกชนิดของผู้รับเหมาก่อสร้าง

4.6 การประกันภัยความเสี่ยงภัยทุกชนิดของผู้รับเหมาติดตั้งเครื่องจักร

4.7 การประกันภัยหม้อน้ำระเบิด

4.8 การประกันภัยความเสียหายต่อบุคคลภายนอก

4.9 การประกันภัยกอล์ฟ

4.10 การประกันภัยป้ายโฆษณา

4.11 การประกันภัยโจรกรรม

4.12 การประกันภัยความเสี่ยงภัยทุกชนิด

4.13 การประกันภัยสุขภาพ

4.14 การประกันภัยอุบัติเหตุและสุขภาพเดินทางต่างประเทศ

5. การประกันภัยต่อ
ซึ่งถือเป็นพื้นฐานที่สำคัญของการรับประกันภัยเนื่องจากเป็นการช่วยกระจายความเสี่ยงภัย

  โดยทำประกันภัยต่อให้บริษัทรับประกันภัยต่อ
  ขณะเดียวกันก็รับประกันภัยต่อจากบริษัทอื่นด้วยโดยถือเป็น

  การรับกระจายความเสี่ยงภัยตามหลักการดังกล่าวข้างต้น

 การเปลี่ยนแปลงที่สำคัญของบริษัทฯ

ต.ค. 2494 ทุนจดทะเบียน หุ้นสามัญ 10,000,000 บาท มูลค่าหุ้นละ 1,000.00 บาท

ม.ค. 2524 เพิ่มทุนจดทะเบียนเป็น หุ้นสามัญ 20,000,000 บาท มูลค่าหุ้นละ 100.00 บาท

พ.ย. 2530 เพิ่มทุนจดทะเบียนเป็น หุ้นสามัญ 30,000,000 บาท มูลค่าหุ้นละ 100.00 บาท

ก.ค. 2535 เปิดที่ทำการสำนักงานใหญ่บริเวณถนนดินแดง เป็นอาคารสูง 11 ชั้น มีพื้นที่ใช้สอย

ทั้งสิ้น 5,596 ตารางเมตร พื้นที่จอดรถ 3,320 ตารางเมตร

ต.ค. 2535 เพิ่มทุนจดทะเบียนเป็น หุ้นสามัญ 60,000,000 บาท มูลค่าหุ้นละ 10.00 บาท

พ.ย. 2536 จดทะเบียนเป็นบริษัทมหาชน และนำหุ้นสามัญของบริษัทเข้าทำการซื้อขาย

ในตลาดหลักทรัพย์แห่งประเทศไทย

ก.ค. 2537 เพิ่มทุนจดทะเบียนเป็น หุ้นสามัญ 101,000,000 บาท มูลค่าหุ้นละ 10.00 บาท

ก.ค. 2542 เพิ่มทุนจดทะเบียนเป็น หุ้นสามัญ 126,250,000 บาท มูลค่าหุ้นละ 10.00 บาท

และทางบริษัทฯ ได้เปลี่ยนชื่อภาษาอังกฤษ Pacific Insurance Public Co., Ltd.

เป็น Thaivivat Insurance Public Co., Ltd.

ก.ย. 2546 แปลงมูลค่าหุ้นจาก 10.00 บาท เป็น 1.00 บาท

เม.ย.2548 เพิ่มทุนจดทะเบียนเป็น หุ้นสามัญ 151,500,000 บาท มูลค่าหุ้นละ 1.00 บาท

พ.ค.2558 เพิ่มทุนจดทะเบียนเป็น หุ้นสามัญ 303,000,000 บาท มูลค่าหุ้นละ 1.00 บาท

( 3 ) โครงสร้างรายได้

บริษัทเป็นบริษัทประกอบธุรกิจประกันวินาศภัย โดยมีรายได้หลักมาจากเบี้ยประกันภัย เมื่อบริษัท

ได้รับเบี้ยประกันภัยแล้ว เบี้ยประกันภัยส่วนหนึ่งบริษัทจะนำไปทำการประกันภัยต่อ และอีกส่วนหนึ่ง

บริษัทจะรับเสี่ยงภัยไว้เอง สำหรับในส่วนที่บริษัทรับเสี่ยงภัยไว้นั้น เมื่อหักค่าใช้จ่ายแล้ว บริษัทจะนำ

ไปลงทุนตามพระราชบัญญัติประกันวินาศภัยอนุญาต และประกาศสำนักงานคณะกรรมการกำกับและ

ส่งเสริมการประกอบธุรกิจประกันภัย เกี่ยวกับการลงทุนประกอบธุรกิจอื่นของบริษัทประกันวินาศภัย

เพื่อแสวงหารายได้อีกส่วนหนึ่ง

รายได้ของบริษัทในรอบ 3 ปีที่ผ่านมาเป็นดังนี้

  ------------------------- ---------- -------- ---------- -------- ---------- --------
                            ปี 2557     %        ปี 2558     %        ปี 2559     %

  รายได้จากเบี้ยประกันภัยรับสุทธิ   2,471.11   92.7     2,527.88   96.2     2,705.36   95.0

  รายได้จากการลงทุน           181.31     6.8      85.44      3.3      121.22     4.3

  รายได้อื่น                   13.86      0.5      13.72      0.5      20.56      0.7

  รวมรายได้                  2,666.28   100%     2,627.04   100%     2,847.14   100%
  ------------------------- ---------- -------- ---------- -------- ---------- --------

การประกอบธุรกิจของแต่ละสายผลิตภัณฑ์

( 1 ) ลักษณะผลิตภัณฑ์หรือบริการ

บริการหลักของบริษัทมี 4 ประเภทคือ

1. การประกันภัยรถยนต์

1.1 การประกันภาคบังคับ (Compulsory Insurance)

1.2 การประกันภาคสมัครใจ (Voluntary Insurance) โดยแบ่งการประกันภัยในกลุ่มนี้

เป็น 5 ประเภท ได้แก่ ประเภท 1, ประเภท 2, ประเภท 3, ประเภท 4 และประเภท 5

ซึ่งมีความคุ้มครองที่แตกต่างกัน

2. การประกันอัคคีภัยคือ การทำสัญญารับเสี่ยงภัยโดยบริษัทตกลงจะชดใช้ค่าสินไหม

  ทดแทนแก่ผู้เอาประกันในกรณีที่ทรัพย์สินที่เอาประกัน ได้เกิดความเสียหายอันเนื่อง

  มาจากเพลิงไหม้ หรือฟ้าผ่า หรือการระเบิดของแก๊สที่ใช้ประกอบการอุปโภคบริโภค

  อาจขยายความคุ้มครองไปถึงเปียกน้ำ ระเบิด จราจล นัดหยุดงาน ลูกเห็บ น้ำท่วม

  แผ่นดินไหว ลมพายุ ภัยอากาศยาน เป็นต้น

  3. การประกันภัยทางทะเลและขนส่งคือ การทำสัญญารับเสี่ยงภัยโดยบริษัทตกลงชดใช้

  ค่าสินไหมทดแทนแก่ผู้เอาประกันในกรณีที่ทรัพย์สินที่เอาประกันได้เกิดความเสียหาย

  อันเนื่องมาจากการขนส่ง

  4. การประกันภัยเบ็ดเตล็ด ซึ่งประกอบด้วยการประกันวินาศภัยอีกมากมายหลายประเภท

  เช่น การประกันอุบัติเหตุส่วนบุคคล, การประกันอุบัติเหตุเดินทาง, การประกันสุขภาพ,

  การประกันภัยชดเชยรายได้, การประกันภัยโรคร้ายแรง, การประกันการเสี่ยงภัยระหว่าง

  ก่อสร้าง, การประกันโจรกรรม, การประกันภัยสุขภาพ และ การประกันภัยอุบัติเหตุและ

  สุขภาพเดินทางต่างประเทศ เป็นต้น

 ( 2 ) ตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ และบริการที่สำคัญ

กลยุทธ์ในการแข่งขันการให้บริการที่รวดเร็ว, สะดวกพร้อมกับสร้างความประทับใจให้กับ

ผู้เอาประกัน และประชาสัมพันธ์ให้รู้จักบริษัทมากขึ้น และใช้เทคโนโลยีการสื่อสารทันสมัย

ทุกรูปแบบ และฝึกอบรมให้พนักงานมีคุณภาพตลอดเวลา

 จุดเด่น

- เป็นบริษัทที่ดำเนินการด้านการประกันภัยรถยนต์มายาวนานเกือบจะที่สุดในบรรดาบริษัท

  ประกันภัยในปัจจุบัน ซึ่งทำให้มีประสบการณ์ในการให้บริการแก่ผู้เอาประกันภัย และผู้

  เกี่ยวข้อง พร้อมกับมีฐานข้อมูลในการกำหนดการรับประกันภัยที่ค่อนข้างสมบูรณ์

  - ฐานลูกค้าที่ทำประกันอย่างยาวนานกับบริษัท

  - มีวัฒนธรรมของบริษัทที่เข้าใจความต้องการของลูกค้า และผู้เกี่ยวข้องเป็นอย่างดีซึ่งทำให้

  ลูกค้าและ ผู้เกี่ยวข้องประทับใจกับการให้บริการของบริษัท

  - บริษัทมีฐานลูกค้าที่ค่อนข้างจะมีการกระจายความเสี่ยงที่ดี กอปรกับเงินกองทุนของบริษัท

ที่ค่อนข้างมาก ทำให้บริษัทมีความสามารถในการที่จะรับเสี่ยงภัยไว้เองได้ค่อนข้างสูง

 จุดด้อย

  - งานของทางบริษัทเป็นงานที่มาจากการตลาดโดยตรง ไม่มีงานที่ได้รับจากความสัมพันธ์

  ของการถือหุ้น ( CAPTIVE BUSINESS )

 ลูกค้ากลุ่มเป้าหมายของบริษัท

เนื่องจากงานประกันภัยที่เป็นงานด้านอุตสาหกรรมใหญ่ๆ นั้น ส่วนใหญ่จะเป็นการประกันภัย

กับบริษัทประกันภัยที่มีความสัมพันธ์กันในรูปของการลงทุน ดังนั้นจากโครงสร้างของบริษัท

ทางบริษัทมีเป้าหมายในการที่จะทำการตลาดในกลุ่มลูกค้ารายย่อย หรือขนาดกลางซึ่งจะมีความ

  อิสระในการเลือกบริษัทประกันภัยค่อนข้างสูง ทำให้จุดเด่นในการให้บริการและการพัฒนา

ผลิตภัณฑ์ที่เหมาะกับความต้องการของผู้บริโภค สามารถมีอิทธิพลต่อการตัดสินใจได้สูง

(ข) ภาวะการแข่งขัน

ตลาดรวมเบี้ยประกันวินาศภัยปี 2559 มีมูลค่า 212,000 ล้านบาท เติบโตจากปี 2558

  ร้อยละ 1.3 ธุรกิจประกันวินาศภัยได้รับผลกระทบจากราคาสินค้าเกษตรที่ตกต่ำ เช่น ข้าว
  ยางพารา ส่งผลต่อกำลังซื้อของผู้บริโภค นำไปสู่การแข่งขันที่รุนแรงเพื่อให้ได้มาซึ่งส่วนแบ่งตลาด
  ทั้งการแข่งขันลดราคาเบี้ยประกันภัย หรือการให้ค่าตอบแทนสูงๆ
  เพื่อกระตุ้นให้ตัวแทนและนายหน้าขายประกันภัยเพิ่มขึ้น
  พร้อมการรักษาอัตราส่วนการต่ออายุให้มีระดับไม่ต่ำกว่า 70%
  ทั้งประกันภัยรถยนต์และประกันภัยทรัพย์สิน
  ซึ่งได้รับการตอบรับจากบริษัทรับประกันภัยต่อต่างประเทศว่ามีความพร้อมรับประกันภัยต่อแล้ว
  มีการพัฒนาผลิตภัณฑ์ใหม่ๆ เพื่อตอบโจทย์ ลูกค้าทั้งระดับองค์กรและลูกค้ารายย่อย
  โดยขายผ่านช่องทางการจัดจำหน่ายที่หลากหลายเพื่อเข้าถึงกลุ่มลูกค้าเป้าหมายให้ได้มากที่สุด
  เช่น ตัวแทน นายหน้า ธนาคาร (Bancassurance) สถาบันการเงิน ขายผ่านโทรศัพท์
  (Telemarketing) ร้านสะดวกซื้อและช่องทางออนไลน์
  ตลอดจนมีการนำเทคโนโลยีมาพัฒนาการให้บริการสินไหมผ่าน

  แอปพลิเคชั่นบนสมาร์ทโฟน

  ตารางเบี้ยประกันภัยรับของการประกันวินาศภัยทั้งระบบโดยตรงแยกตามประเภทของการประกันภัย 

 

[TABLE]

  ( 3 ) การจัดหาผลิตภัณฑ์หรือบริการ

(ก) แหล่งที่มาของเงินทุน

  ธุรกิจประกันวินาศภัยมีรายได้หลักจากเบี้ยประกันภัย กรมธรรม์ประกันภัยเป็นผลิตภัณฑ์ของ

  บริษัท ซึ่งกระทำผ่านตัวกลางได้ 3 วิธีดังนี้: -

1. การจำหน่ายผ่าน ตัวแทนประกันวินาศภัยในพระราชบัญญัติประกันวินาศภัย มาตรา 4

ได้ให้คำจำกัดความไว้ว่า “ตัวแทนประกันวินาศภัย หมายความว่า ผู้ซึ่งบริษัทมอบหมาย

  ให้ทำการชักชวนให้บุคคลทำสัญญาประกันภัยกับบริษัท”

2. การจำหน่ายผ่าน นายหน้าประกันภัยในพระราชบัญญัติประกันวินาศภัย มาตรา 4 ได้ให้

  คำจำกัดความไว้ว่า “นายหน้าประกันวินาศภัยหมายความว่า ผู้ซึ่งชี้ช่องหรือจัดการให้บุคคล

  ทำสัญญาประกันภัยกับบริษัท โดยหวังบำเหน็จเนื่องจากการนั้น”

3. การจำหน่ายตรงโดยอาศัยพนักงานของบริษัท

(ข) ความสามารถในการดำรงอัตราส่วนตามประเภทธุรกิจ

บริษัทได้ดำรงเงินกองทุนไม่ต่ำกว่า 30 ล้านบาท โดยพิจารณาอัตราส่วนความเพียงพอของ

เงินกองทุน ซึ่งคำนวณจากเงินกองทุนของบริษัทที่มีอยู่ หารด้วยจำนวนเงินกองทุนที่บริษัท

ต้องดำรงไว้ ไม่ต่ำกว่าร้อยละหนึ่งร้อยสี่สิบ โดย ณ วันที่ 31 ธันวาคม 2559 บริษัทได้มีเงิน

  กองทุนตามราคาบัญชีคิดเป็น 1,104,576,756.01 บาท

(ค) สภาพคล่อง

การบริหารสภาพคล่องสำหรับเบี้ยประกันภัยรับของบริษัทต่อค่าสินไหมทดแทน

ได้มีสัดส่วนที่เหมาะสม โดยในปี 2559 อัตราส่วนค่าสินไหมและค่าใช้จ่ายในการจัดการ

สินไหมทดแทนต่อรายได้จากการรับประกันภัย คิดเป็นร้อยละ 61.34 ซึ่งเพิ่มขึ้นจากปี 2558

คิดเป็นร้อยละ 1.40

3. ปัจจัยความเสี่ยง

ปัจจัยความเสี่ยงของธุรกิจประกันภัย สามารถแบ่งออกได้ดังนี้

1.  ความเสี่ยงด้านกลยุทธ์ (Strategic Risk)

  หมายถึง การกำหนดนโยบายภาพรวม ระดับกลุ่มธุรกิจ (Business Portfolio)
  ประเภทของผลิตภัณฑ์ อุตสาหกรรม เขตภูมิศาสตร์ รวมถึงแผนการดำเนินงาน
  ซึ่งเป็นการเพิ่มความเสี่ยงของบริษัท เช่น เน้นการเติบโตด้านปริมาณหรือส่วนแบ่งตลาด
  มากกว่ามูลค่าผลกำไร
  เพิ่มยอดขายด้วยการแข่งขันตัดราคาเบี้ยประกันภัยทั้งการรับประกันภัยที่มีความเสี่ยงสูงและต่ำ
  การขายผลิตภัณฑ์ที่มีความเสี่ยงสูงแต่กำไรน้อย

  เพื่อรักษาลูกค้าพันธมิตรทางธุรกิจ
  รวมถึงปัจจัยเสี่ยงที่มีผลกระทบทำให้บริษัทไม่สามารถบรรลุเป้าหมายธุรกิจที่กำหนดไว้

1.  ความเสี่ยงด้านการปฏิบัติการ (Operational Risk)

  หมายถึง ความเสี่ยงที่เกิดขึ้นที่หน้างาน การปฏิบัติงาน ซึ่งมีสาเหตุจาก

-   บุคลากร (People Risk) เช่น การขาดความรู้ ความชำนาญ
    การสั่งสมประสบการณ์ความรับผิดชอบต่อหน้าที่ ประมาทเลินเล่อ จำนวนบุคลากรที่ไม่เพียงพอ
    ทำให้ความผิดพลาด (Human Error) การทุจริต (Fraud) ของพนักงาน
    รวมถึงการเรียกร้องค่าสินไหมทดแทนด้วยเหตุอันเท็จจากลูกค้าและคู่ค้า เช่น

  อู่ซ่อมรถ, โรงพยาบาล เป็นต้น
  บริษัทได้มีการกำหนดนโยบายภาพรวมตลอดจนแผนการดำเนินงาน

  ต่าง ๆ โดยคำนึงถึงปัจจัยความเสี่ยงต่าง ๆ ที่อาจส่งผลกระทบต่อผลการดำเนินงานของบริษัท
  เช่น

  ความเสี่ยงจากสภาวะ เศรษฐกิจที่ผันผวน และความเสี่ยงที่เกิดจากกฏระเบียบที่เปลี่ยนแปลง
  นอกจากนั้น

  บริษัทได้มีการ ทบทวนวิเคราะห์เพื่อปรับปรุงนโยบายภาพรวม
  ตลอดจนแผนการดำเนินงานอย่างสม่ำเสมอแผนการรับพนักงานใหม่เพื่อให้ทันต่อการขยายบริษัทได้มีการจัดการความเสี่ยงโดย
  การจัดอบรมพนักงานอย่างสม่ำเสมอ, แผนการรับพนักงานใหม่ เพื่อให้ทันต่อการขยายงาน
  รวมทั้งการจัดตั้ง

  หน่วยงานตรวจสอบภายในเพื่อตรวจสอบให้การปฏิบัติงานของทุกฝ่ายเป็นไปอย่างถูกต้อง โปร่งใส

-   กระบวนการปฏิบัติงาน (Process Risk) เช่น ความบกพร่องของระบบงาน
    กระบวนการปฏิบัติงานภายในที่ไม่รัดกุม การจัดโครงสร้างระบบการควบคุมระหว่างหน่วยงาน
    การแบ่งแยกหน้าที่ระหว่างผู้พิจารณาอนุมัติและผู้จ่าย การระบุวงเงินตามอำนาจอนุมัติ
    บริษัทได้มีการพัฒนาวิธีการปฏิบัติงานและมีการปรับปรุงคู่มือการทำงานอย่างสม่ำเสมอ
    เพื่อให้การทำงานเป็นไปอย่างมีประสิทธิภาพ

-   Technology Risk เช่น ระบบคอมพิวเตอร์ไม่มีประสิทธิภาพ ข้อมูลไม่ถูกต้อง ล่าช้า
    หรือถูกโจรกรรม โดยบริษัทดำเนินการลงทุนใน Hardware และ Software ที่ทันสมัย
    กำหนดให้มีกระบวนการรักษาความปลอดภัย การจำกัดการเข้าถึงข้อมูล
    เฉพาะผู้มีอำนาจหรือผู้ได้รับการอนุมัติเท่านั้น

2.  ความเสี่ยงด้านสภาพคล่อง (Liquidity Risk)

  หมายถึง
  ความเสี่ยงที่เกิดจากการที่ไม่สามารถจัดหากระแสเงินสดได้เพียงพอที่จะชำระหนี้สินและภาระผูกพัน

-   ประเมินสถานะการเงิน ก่อนการแต่งตั้งเป็นตัวแทนและ Broker

-   จัดเก็บเบี้ยประกันภัยรถยนต์ตามหลักเกณฑ์ Cash Before Cover

-   สร้างระบบติดตามเก็บเบี้ยที่เกินกำหนดชำระจากตัวแทนและ Broker

3.  ความเสี่ยงด้านการประกันภัย (Insurance Risk)

  หมายถึง ความเสี่ยงต่อความสูญเสียทางการเงิน จากการรับประกันภัยและหนี้สิน
  (Underwriting and Liability Risk)
  ที่เป็นผลจากการคัดเลือกและการให้ความเห็นชอบประเภทความเสี่ยงที่จะรับประกันภัย
  อัตราส่วนระหว่างการรับความเสี่ยงภัยไว้เอง และการโอนความเสี่ยง (Risk Transfer)
  รวมถึงดูแลกระบวนการจัดการสินไหมของบริษัทให้รัดกุม และมีระบบ
  ถูกต้องตรงตามความเป็นจริงของความเสียหายที่เกิดขึ้น

-   บริษัทมีการบริหารความเสี่ยงอย่างเป็นระบบ โดยเริ่มตั้งแต่การรับประกันภัย
    กำหนดเงื่อนไขการรับประกันภัย อัตราเบี้ยประกันภัยที่เหมาะสมกับความเสี่ยง

-   บริษัทจัดให้มีการโอนความเสี่ยงภัย (Risk Transfer)
    ให้แก่บริษัทรับประกันภัยต่อที่มีฐานะมั่นคง

  ทั้งในประเทศและต่างประเทศ

-   บริษัทมีระบบจ่ายค่าสินไหมทดแทนที่ถูกต้องตามความคุ้มครองและรวดเร็ว
    บริหารให้มีอัตราค่าสินไหมทดแทน (Loss Ratio)
    ของประกันภัยแต่ละประเภทให้อยู่ในอัตราต่ำ

4.  ความเสี่ยงด้านตลาด (Market Risk)

  หมายถึง ความผันผวนหรือการขึ้นลงของผลตอบแทนสินทรัพย์ที่ลงทุน
  ซึ่งเป็นผลจากความผันผวนของ

  อัตราดอกเบี้ย ราคาตราสารทุน กระแสเงินทุน (Fund Flow) จากต่างประเทศ เป็นต้น

-   มุ่งสร้างผลตอบแทนการลงทุนที่มั่นคงในระยะยาว ให้สูงกว่าอัตราเงินเฟ้อ

-   การจัดสัดส่วนการลงทุน (Asset Allocation)
    นโยบายการลงทุนของบริษัทเป็นการลงทุนแบบผสมผสานเพื่อกระจายความเสี่ยง
    จะให้น้ำหนักกับการลงทุนตามเกณฑ์ของสำนักงาน คปภ.

  ที่เน้นการลงทุนอย่างระมัดระวังและปลอดภัย บริษัทวางกรอบการแบ่งเงินลงทุนไปยังสินทรัพย์
  (Asset Class) ประเภทต่างๆ พิจารณาภาวะที่นักลงทุนกล้ารับความเสี่ยง (Risk on) และ
  กลัว

  ความเสี่ยง (Risk off) ประกอบการตัดสินใจ
  โดยเลือกกระจายการลงทุนในสินทรัพย์ที่มีความเสี่ยงต่ำ คือ พันธบัตรรัฐบาล ตราสารหนี้
  ตราสารทุน ของบริษัทที่มีความมั่นคงสูง สร้างรายได้และกำไรค่อนข้างสม่ำเสมอ
  ไม่ผันผวนมากนัก มีสภาพคล่องและจ่ายเงินปันผลสูง ซึ่งจะช่วยสร้างผลตอบแทนในระดับสูง

-   วิธีการบริหารจัดการเงินลงทุน
    ปรับแผนการลงทุนเพื่อให้สอดคล้องและทันต่อสถานการณ์ตลาดทุนทั่วโลกที่มีความเชื่อมโยงกันมากขึ้น
    แนวโน้มเงินเฟ้อและดอกเบี้ยอยู่ในช่วงขาขึ้น
    ใช้โอกาสที่ตลาดผันผวนเพิ่มผลตอบแทนที่ดีกว่าตลาด ทำการบริหารเชิงรุก (Active
    Management) มากขึ้น ทำการปรับสัดส่วนการลงทุนระยะสั้น (Tactical Asset
    Allocation) ที่เน้นการปรับพอร์ตการลงทุน โดยปรับน้ำหนักลงทุนระหว่างสินทรัพย์
    และการเลือกตราสารที่ลงทุน (Security Selection) ภายในสินทรัพย์ที่ไปลงทุน
    เพื่อรองรับแนวโน้มเศรษฐกิจการเงินที่เปลี่ยนแปลงในระยะเวลาไม่เกิน 1 ปี
    หรือเมื่อมีเหตุการณ์สำคัญๆ (Event Risk) และการปรับสัดส่วนระยะกลาง (Dynamic
    Asset Allocation) เพื่อสะท้อนมุมมอง 1-3 ปี
    โดยปรับพอร์ตให้สอดรับกับวัฎจักรเศรษฐกิจที่เปลี่ยนแปลงไป
    เช่นในช่วงเศรษฐกิจฟื้นตัวและเงินเฟ้อไม่เป็นปัญหา จะเพิ่มน้ำหนักลงทุนในหุ้น

5.  ความเสี่ยงด้านเครดิต (Credit Risk)

  หมายถึง ความเสี่ยงที่เกิดจากคู่สัญญา (Counter Party)
  โดยเฉพาะฐานะการเงินที่ด้อยลงของคู่สัญญา การผิดนัดชำระหนี้ (Default Risk) เช่น
  ผู้รับประกันภัยต่อ (Reinsurer), นายหน้า, ลูกหนี้, ผู้ค้ำประกัน, ลูกค้าทำให้ไม่

  สามารถปฏิบัติตามภาระที่ตกลงไว้กับบริษัท อาจส่งผลกระทบต่อรายได้
  ผลประกอบการของบริษัทได้กำหนด

  การจัดอันดับความน่าเชื่อถือในการคัดเลือกผู้รับประกันภัยต่อและการลงทุน ตามเกณฑ์ที่สำนักงาน
  คปภ.

  กำหนด บริษัทได้มีระบบตรวจสอบและติดตามการชำระหนี้คู่สัญญาอย่างสม่ำเสมอ

4. ทรัพย์สินที่ใช้ในการประกอบธุรกิจ

( 1 ) สินทรัพย์ถาวรหลักที่ใช้ในการประกอบธุรกิจ

[TABLE]

มูลค่าสินทรัพย์สุทธิ

1. มูลค่าสินทรัพย์สุทธิ 4,853,687,147.92 บาท

2. มูลค่าสินทรัพย์สุทธิหักหนี้สินที่อาจเกิดขึ้น 1,104,576,756.01 บาท

3. มูลค่าสินทรัพย์สุทธิต่อหุ้น 3.65 บาท

4. จำนวนหุ้นคำนวณโดยวิธีถัวเฉลี่ยถ่วงน้ำหนัก 303,000,000 หุ้น

( 2 ) เงินลงทุนในหลักทรัพย์

นโยบายการลงทุนของบริษัทอยู่ภายในขอบเขตของประกาศการลงทุนของสำนักงานคณะกรรมการ

กำกับและส่งเสริมการประกอบธุรกิจประกันภัย

5. ข้อพิพาททางกฎหมาย

  เป็นข้อพิพาทตามการประกอบธุรกิจประกันวินาศภัยของบริษัท

6. ข้อมูลทั่วไป

  บริษัท ประกันภัยไทยวิวัฒน์ จำกัด (มหาชน)

  ประกอบธุรกิจหลักประเภท ธุรกิจประกันวินาศภัย

 ที่ตั้งสำนักงานใหญ่ 71 อาคารประกันภัยไทยวิวัฒน์ ถนนดินแดง แขวงสามเสนใน เขตพญาไท

  กรุงเทพมหานคร 10400

  เลขทะเบียนบริษัท 0107536001427 ( เดิม บมจ. 216 )

  โทรศัพท์ 0-2248-0900, 0-2248-0910, 0-2644-6400, 0-2644-6500,
  0-2695-0800, 1231

  โทรสาร 0-2248-4575, 0-2248-4975, 0-2695-0808

  Claim Hot Line : โทรศัพท์ 0-2695-0700 ; โทรสาร 0-2644-6545

  Customer Care : โทรศัพท์ 0-2695-0777 ; โทรสาร 0-2644-6545

  Health Claim : โทรศัพท์ 0-2695-0707 ; โทรสาร 0-2644-6545

  บริษัทมีหุ้นสามัญจำนวน 303,000,000 หุ้น ที่จำหน่ายได้แล้วทั้งหมด